**projektas**

**reg. Nr. T-227**

**2.21. darbotvarkės klausimas**

**Pasvalio rajono savivaldybės taryba**

|  |  |  |
| --- | --- | --- |
| sprendimas | | |
| **Dėl** **mokymosi atostogų suteikimo ir apmokėjimo** | | |
| 2019 m. lapkričio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos darbo kodekso 135 straipsniu, Lietuvos Respublikos valstybės tarnybos įstatymo 17 straipsnio 1 dalies 2 punktu, Pasvalio rajono savivaldybės taryba nusprendžia

1. Nustatyti, kad Pasvalio rajono savivaldybės (toliau – Savivaldybė) biudžetinių ir viešųjų įstaigų (kurių savininkė yra Savivaldybė) bei Savivaldybės valdomų įmonių darbuotojams, dirbantiems pagal darbo sutartis, ir valstybės tarnautojams, kurie mokosi pagal formaliojo švietimo programas, pagal šių programas vykdančių švietimo tiekėjų pažymas, (toliau – darbuotojai) mokymosi atostogos suteikiamos Lietuvos Respublikos darbo kodekso 135 straipsnio nustatyta tvarka.

2. Nustatyti, kad:

2.1. darbuotojams, kurių darbo santykiai su darbdaviu tęsiasi penkerius metus ir ilgiau:

2.1.1. už mokymosi atostogas, trunkančias iki dešimt darbo dienų per vienus darbo metus, paliekamas darbuotojo vidutinis darbo užmokestis;

2.1.2.už mokymosi atostogas, trunkančias nuo dešimt darbo dienų iki dvidešimt darbo dienų per vienus darbo metus, paliekama pusė darbuotojo vidutinio darbo užmokesčio, bet ne mažiau kaip minimali mėnesinė alga;

2.1.3. už mokymosi atostogas, trunkančias dvidešimt darbo dienų ir ilgiau per vienus darbo metus, paliekama minimali mėnesinė alga.

2.2. darbuotojams, kurių darbo santykiai su darbdaviu tęsiasi trumpiau negu penkerius metus:

2.2.1. už mokymosi atostogas iki dvidešimt darbo dienų per vienus darbo metus, paliekama pusė darbuotojo vidutinio darbo užmokesčio, bet ne mažiau kaip minimali mėnesinė alga;

2.2.2. už mokymosi atostogas, trunkančias dvidešimt darbo dienų ir ilgiau per vienus darbo metus, paliekama minimali mėnesinė alga.

3. Pripažinti netekusiu galios Savivaldybės tarybos 2003 m. rugsėjo 17 d. sprendimą Nr. 221 „Dėl valstybės tarnautojų ir darbuotojų mokymosi atostogų apmokėjimo“.

4. Sprendimas įsigalioja nuo 2019 m. gruodžio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vyriausioji specialistė

Virginija Gesevičienė

2019-10-29, tel. (8 451) 54 120

Suderinta DVS Nr. RTS-243

Pasvalio rajono savivaldybės tarybai

**AIŠKINAMASIS RAŠTAS**

**Dėl mokymosi atostogų suteikimo ir apmokėjimo**

**2019-10-29**

Pasvalys

1. **Problemos esmė**

Savivaldybės tarybos 2003 m. rugsėjo 17 d. sprendimu Nr. 221 „Dėl valstybės tarnautojų ir darbuotojų mokymosi atostogų apmokėjimo“ buvo nustatyta mokymosi atostogų suteikimo tvarka, kuria vadovaujantis Savivaldybės įstaigų darbuotojams suteikiamos ir apmokamos mokymosi atostogos.

Atsižvelgiant į Savivaldybės kontrolierės rekomendacijas, reikalinga patikslinti atostogų, kurios darbuotojams jų iniciatyva suteikiamos mokymuisi, studijoms, kvalifikacijos kėlimui, trukmę, suteikimo tvarką ir apmokėjimo sąlygas. Naujajame Darbo kodekse pakeistos mokymosi atostogų suteikimo ir apmokėjimo formuluotės, numatytos galimybės darbuotojams patiems gerinti savo profesinius gebėjimus, savo iniciatyva dalyvaujant formaliojo ir neformaliojo suaugusiųjų švietimo programose, o darbdaviui numatoma pareiga atskirais atvejais prisidėti prie šių darbuotojų iniciatyvų, įsipareigojant jam mokėti dalį darbo užmokesčio.

Teisės aktai nenustato, kad mokymosi atostogos visais atvejais turi būti mokamos, t.y. darbuotojui paliekamas darbo užmokestis. Mokymosi atostogos paprastai nėra mokamos, nebent įstatymai ar kitos darbo teisės normos ar darbuotojo ir darbdavio susitarimu (pvz. sutarties sąlyga) numatyta kitaip. Darbdavys gali suteikdamas atostogas nurodyti, ar darbuotojui paliekamas darbo užmokestis mokymosi atostogų laikotarpiu, jei ne, kokia jo dalis paliekama.

Atsižvelgiant į aukščiau išdėstytą, buvo atlikta Savivaldybės biudžetinių įstaigų, viešųjų įstaigų bei valdomų įmonių vadovų apklausa dėl darbuotojų mokymosi atostogų aktualumo. Apibendrinta informacija pateikiama lentelėje:

|  |  |  |
| --- | --- | --- |
| **Besimokančių darbuotojų skaičius Savivaldybės įstaigose (įmonėse) skaičius** (dalyvaujant formaliojo suaugusiųjų švietimo programose): | kuriems taikomas apmokėjimas pagal Savivaldybės tarybos 2003-09-17 sprendimą Nr. 221 | mokosi savo iniciatyva (kasmetinių atostogų, laisvu metu ar kt. būdu) ir įstaiga papildomai neapmoka |
| **Iš viso: 27** | **11** | **16** |
| **Dažniausiai pateikti pasiūlymai:**  Palikti galioti Savivaldybės tarybos 2003-09-17 sprendimą Nr. 221, išdėstant nauja redakcija pritaikant Darbo kodekso nuostatas (2).  Mokymosi atostogų laikotarpiu palikti VDU (vidutinį darbo užmokestį) pagal DK nuostatas (11).  Numatyti konkretų dienų skaičių per metus mokymosi atostogų metu mokant VDU, kitą laiką naudoti savo kasmetinių atostogų rezervą (1).  Mokymosi atostogų laikotarpiu palikti VDU, jei darbuotojo studijos reikalingos darbovietei (1).  Mokytis savo kasmetinių atostogų metu (2). | | |

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

Priimtas sprendimas dėl mokymosi atostogų apmokėjimo skatins bei motyvuos darbuotojus siekti žinių, kurias pritaikytų įstaigos reikmėms.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai** Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados** negauta.

Juridinio ir personalo skyriaus vyriausioji specialistė Virginija Gesevičienė